Benediktas Marma

Benediktas Marijonas Marma (g. 1931 m. kovo 13 d., Kaunas) – Lietuvos biologas.

1951 m. baigė Vilkijos vidurinę mokyklą, 1960 m. – Lietuvos veterinarijos akademiją, įgijo veterinarijos gydytojo specialybę. 1961-64 m. Baltarusijos un-to Gamtos f-to aspirantas. 1952-60 m. dirbo Pavilkijo lentpjovėje darbininku. kolūkyje darbininku-statybininku. 1959-60 m., dar būdamas studentas, dirbo veterinarijos felčeriu, felčeriu sanitaru Panevėžiuko tarybiniame ūkyje (Kauno rj.), vėliau – Kauno zoologijos sode. 1960-67 m. Respublikinio zoologijos sodo direktoriaus pavaduotojas veterinariniam ir moksliniam darbui. 1964-65 m. dar ir Lietuvos veterinarijos akademijos Zoologijos katedros dėstytojas valandininkas. 1967-72 m. Lietuvos miškų ūkio in-to Miško apsaugos skyriaus vyresnysis mokslinis bendradarbis. 1972-75 m. Vilniaus eksperimentinės fermentinių preparatų gamyklos Centrinės moksl. tyrimo laboratorijos, 1975-91 m. Sąjunginio taikomosios enzimologijos instituto, 1992 m. Biotechnologijos in-to „Fermentas“ vyr. moksl. bendradarbis.

1967 m. Vilniaus un-to Gamtos f-to taryboje apgynė biologijos mokslų kandidato disertaciją „Kai kurių žinduolių atstovų palyginamieji fiziologiniai kraujo tyrimai zoologijos sodų sąlygomis“ (mokslinis vadovas P. Kor�ujevas) [1022]. 1993 m. nostrifikuotas daktaru (gamtos mokslai).

Sukūrė Afrikos liūtų, tigrų, jaguarų ir kt. plėšrūnų, kanopinių bei vandens žvėrių naujus fiksacijos bei imobilizavimo būdus. Nustatė narkotinių vaistų dozes žvėrims žmigdyti. Pirmą kartą pateikė zoologijos sodo gyvūnų kiekybinę kraujo charakteristiką.

1978 m. B. Marmai suteiktas „Žmogaus ir gyvūnų fiziologijos“ specialybės vyresniojo moksl. bendradarbio vardas.

Išspausdino bukletą, rekomendaciją: „Elnių gaudymo, imobilizacijos ir transportavimo patirtis Lietuvos TSR“ (1970, rusų k.) [1021]; „Protosubtilino panaudojimo dvimečių karpių maitinimui rekomendacija“ (1980, rusų k.).

Paskelbė apie 100 moksl. straipsnių bei pranešimų tezių Lietuvos ir užsienio spaudoje ir daugiau kaip 110 populiarių straipsnių periodikoje. Pateikė pasiūlymų laukinių gyvūnų gaudymo, imobilizacijos ir transportavimo klausimais. Vieno išradimo („Kombinuoto pašaro paruošimo žuvų jaunikliams būdai“) autorius.

Už aktyvų dalyvavimą spaudoje 1985 m. B. Marmai paskirta „Mokslo ir gyvenimo“ redakcijos premija.

Apie B. Marmos mokslinę ir publicistinę veiklą išleista knygutė (1989) [395].

Parašė knygą vaikams „Nutikimai Kauno Zoologijos sode“ (2005) [166].

Lietuvos biologai